En ganske stor (ca. 20-25 millimeter), kraftig, hvelvet, mørk praktbille med litt ubestemmelig, fiolett-aktig glans. Denne arten er kledt med forholdsvis korte, nedliggende hår og er uten lyse tegninger. Kroppssidene er sterkt rundede slik at dyret blir nærmest ellipseformet sett ovenfra. I likhet med mange andre biller som lever i tørre områder har de et svært tykt og hardt hudpanser.